মিনিটে ২১ কোটি! নেইমারের রোজগার হার মানাচ্ছে রোনাল্ডোকেও?

ওয়েব ডেস্ক: বিশ্বের সেরা ফুটবলারদের তালিকায় নেইমার জুনিয়র (Neymar Jr.) একটি গুরুত্বপূর্ণ নাম। লিওনেল মেসি (Lionel Messi) এবং ক্রিশ্চিয়ানো রোনাল্ডোর (Christiano Ronaldo) সঙ্গে একযোগে এই ব্রাজিলীয় (Brazil Footballer) তারকার নাম নেওয়া হয়। তবে চোটের কারণে এই প্রতিভাবান ফুটবলারের প্রতিভা কিছুটা হলেও স্তিমিত। তবে চোটের সমস্যা নেইমারের রোজগারে তেমন একটা প্রভাব ফেলেনি। কারণ, আয়ের নিরিখে তাবড় তাবড় শিল্পপতিকেও পিছনে ফেলতে পারেন নেইমার জুনিয়র (Neymar Income)। তাহলে কত টাকা রোজগার করেন এই ব্রাজিলীয় তারকা? চলুন জেনে নেওয়া যাক।

আসলে নেইমার জুনিয়রের রোজগার ফুটবলবিশ্বকে হতবাক করে দিয়েছে। সৌদি প্রো লিগে (Saudi Pro League) আল হিলালের (Al Hilal) হয়ে খেলতে গিয়ে গত মরসুমে মাত্র ৪২ মিনিট মাঠে ছিলেন নেইমার। কিন্তু তা সত্ত্বেও তাঁর রোজগার ছিল ভারতীয় মুদ্রায় ৮৯০ কোটি টাকা। মিনিটে হিসেব করলে নেইমার প্রতি ৬০ সেকেন্ড অন্তর ২১ কোটি টাকা রোজগার করেছেন।

আরও পড়ুন: আজ কলকাতা ডার্বি, নজরে রেফারিংয়ের মান

রোজগার না কমলেও চোটের কারণে ফের একবার ক্ষতির মুখে পড়তে পারে নেইমারের ক্লাব কেরিয়ার। কারণ, তাঁর মাঠে অনুপস্থিতি নিয়ে আল হিলাল ক্লাব কর্তৃপক্ষ বেশ ক্ষুব্ধ। শোনা যাচ্ছে, আগামী মরসুমে নেইমারকে আর দলে রাখার ইচ্ছা নেই ক্লাবটির। গুঞ্জন রয়েছে, মেজর লিগ সকার-এর (Major League Soccar) ক্লাব ইন্টার মায়ামি (Inter Miami) এবার নেইমারকে দলে নিতে আগ্রহ দেখিয়েছে। যদি তা হয়, তবে লিয়োনেল মেসি, লুই সুয়ারেজ, সের্খিয়ো বুস্কেৎস এবং জর্ডি আলবার মতো পুরনো সতীর্থদের সঙ্গে ফের দেখা যাবে নেইমারকে। তবে আল হিলালের কোচ হাভিয়ের মাসচেরানো এ বিষয়ে কোনও তথ্য নিশ্চিত করেননি।

যদিও চোট নিয়ে বিতর্ক নেইমারের ক্ষেত্রে নতুন কোনও বিষয় নয়। ২০১৭ সালে প্যারিস পিএসজি-তে (PSG) যোগ দিয়ে ২১০০ কোটি টাকা বেতন পেলেও, চোটের জন্য অনেক ম্যাচে মাঠে নামতে পারেননি তিনি। একই কারণে তাঁকে ছেড়ে দিতে বাধ্য হয় প্যারিস সাঁ ঝাঁ। সৌদি প্রো লিগেও তাঁর একই অবস্থা। তবু তাঁর রোজগার এবং চাহিদা আজও বিশ্ব ফুটবলে আলোচনার বিষয় হয়ে দাঁড়িয়েছে।